Diari Oficial de la Generalitat Valenciana


Sumari del DOGV 9558, del 21-03-2023 (2023/2856)

RESOLUCIÓ de 13 de març de 2023, de la Sotssecretaria de la Presidència de la Generalitat, per la qual es deleguen funcions en matèria de personal en altres sotssecretaries i responsables de personal de l'administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9558

Data del DOGV
:   21-03-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/2856


Data del document
:   13-03-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de març de 2023, de la Sotssecretaria de la Presidència de la Generalitat, per la qual es deleguen funcions en matèria de personal en altres sotssecretaries i responsables de personal de l'administració de la Generalitat. [2023/2856]  
D'acord amb el que es disposa en l'article 28.2 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, s'han creat llocs de treball de caràcter temporal vinculats als programes aprovats per la Presidència o per les conselleries o organismes corresponents per a la gestió dels fons i programes relacionats amb l'execució de les inversions, projectes i actuacions inclosos en el Pla de recuperació, transformació i resiliència i dels fons objecte d'aquest decret llei. Així, s'ha assignat personal a diferents unitats directives de la Generalitat que estan executant operacions vinculades a aquest programa.  
Pel que fa al personal incorporat per la Presidència de la Generalitat, té una dependència orgànica d'aquesta, però una part d'ell, de fet, està desenvolupant les seues funcions en les diferents conselleries i organismes, sota les ordres directes dels centres directius als quals ha sigut assignat.  
En aquestes condicions s'han posat de manifest alguns problemes d'ordre tècnic, com ara els derivats del control horari, permisos, llicències i vacances, que dificulten la gestió diària.  
Davant les dificultats sorgides per a la gestió ordinària de les funcions encomanades a aquest personal, i per tal d'aconseguir una major eficàcia, cal delegar el control de l'horari de treball, permisos, llicències i vacances, en altres òrgans administratius.  
Per tot això, d'acord amb el que preceptuen els articles 63 i 69 de la Llei 5/1983, de 30 de desembre, del Consell, resolc:  
  
Primer  
Delegar en les sotssecretaries i, si és el cas, en les persones responsables en matèria de personal dels diferents òrgans gestors dels fons i programes relacionats amb l'execució de les inversions, projectes i actuacions incloses en el Pla de recuperació, transformació i resiliència i dels fons objecte del Decret llei 6/2021, d'1 d'abril, del Consell, les facultats atribuïdes per la normativa vigent, en matèria de control del compliment dels horaris de treball, els permisos, les llicències i les vacances, respecte del personal tècnic de programes temporals, assignat, amb càrrec als dits programes i fons, a la Sotssecretaria de la Presidència de la Generalitat. Per a això, els serveis gestors de personal de la corresponent sotssecretaria o organisme públic efectuaran els canvis que calguen en la Guia de persones.  
  
  
Segon  
La delegació de facultats a què es refereix la present resolució s'entén sense perjudici que, en qualsevol moment, l'òrgan delegant puga sol·licitar el coneixement i la resolució de qualsevol assumpte o expedient dels compresos en aquesta.  
  
Tercer  
Sempre que es faça ús de la delegació de funcions continguda en aquesta resolució haurà de fer-se constar aquest aspecte, segons estableix l'article 63 de la Llei 5/1983, de 30 de desembre, del Consell i l'article 9 de la Llei 40/2015, d'1 d'octubre, de règim jurídic del sector públic.  
  
Quart  
En cas de vacant, absència o malaltia de les persones titulars dels òrgans a favor dels quals s'han efectuat les delegacions caldrà ajustar-se al que es disposa en l'article 13 de la Llei 40/2015, d'1 d'octubre de règim jurídic del sector públic.  
  
Cinqué  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 13 de març de 2023. El Subsecretari de Presidència de la Generalitat: Emili Josep Sampio Morales.